CELEX: 32012R0167
Language: lv
Date: 2012-02-24 00:00:00
Title: Komisijas Īstenošanas regula (ES) Nr. 167/2012 ( 2012. gada 24. februāris ), ar ko nosaka atbalsta maksimālo apjomu par olīveļļas uzglabāšanu privātās noliktavās saskaņā ar konkursa procedūru, kas izsludināta ar Īstenošanas regulu (ES) Nr. 111/2012

25.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 53/12
            
         KOMISIJAS ĪSTENOŠANAS REGULA (ES) Nr. 167/2012
   (2012. gada 24. februāris),
   ar ko nosaka atbalsta maksimālo apjomu par olīveļļas uzglabāšanu privātās noliktavās saskaņā ar konkursa procedūru, kas izsludināta ar Īstenošanas regulu (ES) Nr. 111/2012
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta d) punktu saistībā ar 4. pantu,
   tā kā:
   
               (1)
            
            
               Komisijas 2012. gada 9. februāra Īstenošanas regulā (ES) Nr. 111/2012, ar ko izsludina konkursa procedūru saistībā ar atbalstu par olīveļļas uzglabāšanu privātās noliktavās (2), paredzēti divi piedāvājumu iesniegšanas apakšperiodi.
            
         
               (2)
            
            
               Saskaņā ar 13. panta 1. punktu Komisijas 2008. gada 20. augusta Regulā (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (3), pamatojoties uz dalībvalstu paziņotajiem piedāvājumiem, Komisija nosaka vai nenosaka atbalsta maksimālo summu.
            
         
               (3)
            
            
               Pamatojoties uz pirmajā konkursa daļā iesniegtajiem piedāvājumiem, ir lietderīgi noteikt atbalsta maksimālo summu par olīveļļas uzglabāšanu privātās noliktavās attiecībā uz piedāvājumu iesniegšanas apakšperiodu, kas beidzas 2012. gada 21. februārī. Nosakot atbalsta maksimālo summu, tiek pārsniegts kopumā pieejamais daudzums, kas norādīts Īstenošanas regulas (ES) Nr. 111/2012 1. panta 2. punktā. Tāpēc saskaņā ar Regulas (EK) Nr. 826/2008 13. panta 2. punktu Komisija nosaka piešķīruma koeficientu piedāvājumiem, kas iesniegti maksimālā atbalsta līmenī, lai atbilstu kopējam pieejamajam daudzumam.
            
         
               (4)
            
            
               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai jāstājas spēkā dienā, kad to publicē Eiropas Savienības Oficiālajā Vēstnesī.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   1.   Ar Īstenošanas regulu (ES) Nr. 111/2012 izsludinātajā konkursa procedūrā attiecībā uz piedāvājumu iesniegšanas apakšperiodu, kas beidzas 2012. gada 21. februārī, atbalsta maksimālā summa par olīveļļu ir norādīta šīs regulas pielikumā.
   2.   Piešķīruma koeficientu 84,00456 % apmērā piemēro piedāvājumiem, kas iesniegti maksimālā atbalsta līmenī.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 24. februārī
      
         
            Komisijas un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         José Manuel SILVA RODRÍGUEZ
      
   
   
      (1)  OV L 299, 16.11.2007., 1. lpp.
   
      (2)  OV L 37, 10.2.2012., 55. lpp.
   
      (3)  OV L 223, 21.8.2008., 3. lpp.
   
      PIELIKUMS
      
                  Produkts
               
               
                  Atbalsta maksimālā summa
                  (EUR/tonnas dienā)
               
            
                  Neapstrādāta augstākā labuma olīveļļa
               
               
                  0,00
               
            
                  Neapstrādāta olīveļļa
               
               
                  0,65